ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана
за  периода 01.02. ÷ 28.02.2023 г.
	№
по ред
	Дата
	Постъпил сигнал
	Описание на сигнала
	Отговорна институция
	Предприети действия

	1.
	01.02.2023 г.
	УС – 9/01.02.2023 г.
	Сигнал чрез оператор на тел. 112, относно нерегламентирано изхвърляне на отпадъци в гр. Монтана, в района срещу бензиностанция „Шел“.
	РИОСВ – Монтана, община Монтана
	 Извършена е проверка на място от екип на РИОСВ – Монтана. Нарушители и наличие на изхвърлени отпадъци не са установени. Чрез проведен телефонен разговор със сигналоподателя е установено, че същите са забелязали патрул на МВР и са напуснали района.

	2.
	09.02.2023 г.
	УС – 10/09.02.2023 г.
	 Сигнал за забелязан гъст черен дим, вследствие горене на гуми и лепило в цех на „Арсов 90“ ЕООД в гр. Монтана.
	РИОСВ – Монтана, община Монтана
	 Извършена е проверка на място в района със съдействието на ОД МВР – Монтана. Установено е бездомно лице (клошар), обгарящ хладилник, с цел предаване на металните части на площадка за ОЧЦМ. Същият е отстранен от района. Проверена е и базата на „Арсов 90“ ЕООД. Установено е, че в същата се използва за горене единствено остатъчен дървен материал в битова печка за отопление. Няма наличие на лепила, гуми и обгазяване на района с черен дим.

	3.
	13.02.2023 г.
	УС – 11/13.02.2023 г.
	 Сигнал за черен дим  от комина на ДГ „Слънце“ в гр. Вършец в часови диапазон 19:15 ч. – 04:15 ч. и обгазяване на района със силно задушлива миризма.
	РИОСВ – Монтана, община Вършец
	 Сигналът е изпратен по компетентност на общинска администрация Вършец. Получен е отговор за извършени 2 броя проверки от комисия, при които е установено, че гориво за парните котли на ДГ „Слънце“ е единствено и само дървен материал. Не е констатирано наличие на лепила, масла, лакове и бои по дървения материал, както и наличие на задушлива миризма. За резултата от проверката сигналоподателя е уведомен писмено.

	4. 
	16.02.2023 г.
	УС – 12/16.02.2023 г.
	 Анонимен сигнал от скрит телефонен номер за разтоварване на тир с балиран отпадък в гр. Монтана, двор на бивш завод за безалкохолни напитки.
	РИОСВ - Монтана
	 Извършена е проверка на място от екип на РИОСВ – Монтана. Констатирано е, че балираният отпадък се разтоварва на площадка на „Болкан Рисайклинг“ ООД, гр. Монтана, притежаващ документ, съгласно ЗУО за оползотворяване на неопасни отпадъци от пластмаса. Представени са и необходимите документи за превоза на отпадъка. При проверката нарушения не са констатирани.

	5.
	20.02.2023 г.
	УС – 13/20.02.2023 г.
	  Сигнал за нерегламентирани сметища в с. Боровци, общ. Берковица на ул. „Ген. Васил Стойчев“, в края на селото, ЖП спирка, както и в посока яз. „Огоста“.
	РИОСВ – Монтана,
Община Берковица
	 Извършена е проверка на място от екип на РИОСВ – Монтана. Констатирано е, че сигнала е основателен. На кмета на общ. Берковица, в протокола от проверката, е дадено предписание за почистване на установените замърсени терени.

	6. 
	21.02.2023 г.
	УС -14/21.02.2023 г.
	 Сигнал за извършена сеч по поречие на р. Ботуня, с цел почистване на речното корито, със съмнение, че дейността обхваща и част от ЗТ „Поречие на р. Ботуня“.
	РИОСВ – Монтана,

БДДР - Плевен
	 Извършена е съвместна проверка от експерти на РИОСВ – Монтана, БДДР – Плевен, кметски наместник на с. Пали лула, общ. Бойчиновци и зам. Кмет на общ. Криводол. Установено е, че е извършена сеч на дървесина в няколко поземлени имота, като е засегната част от територията на ЗМ „Поречие на р. Ботуня“. На терена не са засечени техника и работен персонал. Директора на РДГ – Берковица и кмета на общ. Криводол са уведомени за предприемане на действия, за установяване на извършителите, чрез издавани позволителни, превозни билети и др., за сеч и извозване на дървесината.

	7.
	23.02.2023 г.
	Ж -15/21.02.2023 г.
	 Колективна жалба от жители на с. Сливовик, общ. Медковец, срещу жител от същото село за нерегламентирано отглеждане на животни в бивш селскостопански двор, както и замърсяване с торов и друг вид смесен битов отпадък.
	РИОСВ – Монтана,

ОДБХ – Монтана,

Община Медковец
	 По случая предстои проверка от страна на РИОСВ – Монтана.

	8.
	27.02.2023 г.
	Ж – 16/27.02.2023 г.

ЖС-3/27.02.2023 г.
	 Сигнал за нерегламентирано изхвърляне на отпадъци в яз. Дреновец, с арендатор „Феникс“ ООД, гр. Видин.
	РИОСВ – Монтана,
„Напоителни системи“ ЕАД, клон Видин
	 Извършена е проверка на място от екип на РИОСВ – Монтана, в присъствието на „Феникс“ ООД и „Напоителни системи“ ЕАД, клон Видин.. Констатирано е наличие на еднечни отпадъци от опаковки по бреговата ивица на язовира, както и купчини с прегоряла оборска тор. По данни на арендатора същата се използва за подхранване на водните площи за отглеждане на аквакултури. На управителя на „Феникс“ ООД са дадени 2 броя предписания, за почистване на терена от отпадъците от опаковки, както и представяне на документ за използване на торовия отпадък за подобряване на хранителната база във водоема.

